দু’দিন আগেই দুর্গাপুরে এক বাইক আরোহীকে হেলমেট পেটা করেছিলেন এক সিভিক পুলিশ কর্মী। এবার পুলিশকেই হেলমেট দিয়ে মারার অভিযোগ উঠল। ঘটনাটি ঘটেছে উত্তর চব্বিশ পরগনার বারাসতে।
বারাসত কলোনি মোরে ট্রাফিক সিগন্যাল ভেঙে বেপরোয়া বাইক আরোহীকে আটকে বিপাকে পড়ল পুলিশই। বাইক আরোহীদের হাতে গুরুতর জখম হলেন দুই ট্রাফিক পুলিশ কর্মী, এদের মধ্যে একজন সিভিক ভলেন্টিয়ারও রয়েছেন। আহত পুলিশ কর্মীদের নাম আব্দুল মজিদ ও সুজিত সর্দার। আহত দু’জনকেই বারাসাত জেলা হাসপাতালে ভর্তি করা হয়েছে।
ইতিমধ্যে কর্তব্যরত পুলিশ কর্মীদের পেটানোর অভিযোগে বারাসত থানার পুলিশ ৩ জনকে গ্রেফতার করেছে। বাকিদের খোঁজে তল্লাশি চলছে। ধৃতরা প্রত্যেকেই বারাসত পুরসভার শাসকদলের এক প্রভাবশালী কাউন্সিলরের ঘনিষ্ঠ। যিনি আবার বারাসত পুরসভার চেয়ারম্যান পারিষদেরও সদস্য। পুলিশ কর্মীদের ওপর হামলা চালানোর সময়ে দেখে নেওয়ারও হুমকি দেয় অভিযুক্তরা।
দেখুন ভিডিও ১

পুলিশ সূত্রের খবর, ট্রাফিক ও সিভিক পুলিশকে মারধরের অভিযোগে গ্রেফতার হওয়া ৩ জন শনিবার সন্ধ্যায় বারাসতে চাঁপাডালি মোড় থেকে কলোনি মোড়ের দিকে যাচ্ছিল। বাইকে ৩ জন থাকা সত্ত্বেও একজনই হেলমেট পরে থাকায়, কলোনি মোড়ে ট্রাফিক কনেস্টেবল তাদের বাইক আটকে কাগজ দেখতে চায়। তখনই বাইক আরোহী এক যুবক হাতে থাকা হেলমেট দিয়ে কর্তব্যরত ট্রাফিক পুলিশ কর্মীদের মারে বলে অভিযোগ। আব্দুল মজিদ নামে ওই কনস্টেবলকে বাঁচাতে এলে সুরজিৎ সর্দার নামে এক সিভিক পুলিশ কর্মীকেও মারধর করা হয় বলে অভিযোগ। সিভিক পুলিশকর্মীর মাথায় হেলমেট দিয়ে মারা হয়, গলা টিপে ধরা হয়। জামাও ছিঁড়ে দেওয়া হয়।
আরও পড়ুন
মস্তান সিভিক পুলিশের দাদাগিরি দুর্গাপুরে! দেখুন সেই ভাইরাল ভিডিও
অভিযুক্ত ৩জন কে আজ বারাসত আদালতে তোলা হবে। কর্তব্যরত পুলিশকে মারতে দেখে স্থানীয় বাসিন্দারাই অভিযুক্তদের গণধোলাই দিয়ে পুলিশের হাতে তুলে দেয়। 
কী বলছেন আক্রান্ত সিভিক পুলিশ কর্মী? দেখুন ভিডিও ২

দেখুন ভিডিও ৩

দেখুন ভিডিও ৪